Miguela Xuereb .td_uid_2_60ccd3fc508eb_rand.td-a-rec-img{text-align:left}.td_uid_2_60ccd3fc508eb_rand.td-a-rec-img img{margin:0 auto 0 0} Il-banek Maltin irrifjutaw li jiftħu kont bankarju lir-ristorant li Florinda Sultana kienet tmexxi fil-Belt Valletta. Illum fil-Qorti kompla jinstema' l-każ ta' Florinda Sultana li kienet tmexxi r-ristorant Porticello u Albert Buttigieg li kien imexxi r-ristorant Capo Mulini f'Marsaxlokk li jinsabu akkużati f'ħasil ta' flus minn kuntrabandu taż-żejt. Quddiem il-Maġistrat Donatella Frendo Dimech ġie spjegat mill-amministratur li tqabbad mill-Qorti li ħadd mill-banek ma ried jiftaħ kont bankarju lil Sultana minħabba li kienet qiegħda tiġi investigata mill-FIAU. Żewġ persuni akkużati b'ħasil ta' flus relatati mar-ristoranti ta' Darren Debono Kemm Sultana kif ukoll Buttigieg kienu suġġetti għal tfittxija u kienu ġew arrestati s-sena l-oħra wara li l-pulizija kienet qed tagħmel investigazzjoni kontra operazzjoni ta' kuntrabandu taż-żejt li kienet waslet għall-arest tal-eks futbolers Darren Debono u Jeffrey Chetcuti kif ukoll tal-awditur Chris Baldacchino u n-negozjant taż-żejt Gordon Debono. L-akkużati kollha wieġbu mhux ħatja għall-akkużi miġjuba kontrihom. L-amminstratur kompla li ħadd mill-banek ma ried problemi minaħbba li r-ristorant kien taħt investigazzjoni mill-FIAU. Huwa staqsa lil-Qorti biex tigwidah f'din is-sitwazzjoni. Fil-Qorti xehdu wkoll tmien impjegati tar-ristorant li għarfu lil Buttigieg bħala l-persuna li tmexxi madankollu ma kinux jafu ta' min huwa r-ristorant. L-impjegati qalu li kienu jitħallsu mill-kumpanija ta' Buttigieg, Luzzu Catering jew inkella bi flus kontanti. Fis-seduta li għaddiet fil-Qorti ħareġ li nstabu madwar 14,000 ritratt li ttieħdu mit-toilet tan-nisa li kienu fil-pussess ta' Buttigieg. Il-Qorti llum qalet li qatt ma ntqal li dawn ir-ritratti ttieħdu fir-ristorant li kien imexxi Buttigieg u lanqas li ttieħdu minn Buttigieg. Żiedet li dawn ir-ritratti ttieħdu f'toilet tan-nisa iżda qatt ma ġiet ippreżentata evidenza li turi fejn ittieħdu dawn ir-ritratti. Ristorant f'Marsaxlokk jiċħad li installa kameras fit-toilets Il-każ se jkompli fid-19 ta' Lulju. L-avukati Stefano Filletti u Martina Cuschieri dehru għall-akkużati filwaqt li prosekuzzjoni tmexxiet mill-Ispettur Joseph Xerri, James Turner u Omar Caruana. Huma kienu assistiti mill-avukati Antoine Agius Bonnici u Cinzia Azzopardi mill-Uffiċċju tal-Avukat Ġenerali. .td_uid_3_60ccd3fc50d76_rand.td-a-rec-img{text-align:left}.td_uid_3_60ccd3fc50d76_rand.td-a-rec-img img{margin:0 auto 0 0}